Държавен вестник, бр. 55, 2018 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  55
10. предлага за утвърждаване функционал-
ните характеристики на административните 
звена в комисията;
11. утвърждава длъжностните характерис-
тики на служителите от администрацията с 
изключение на длъжностните характеристики 
на служителите по чл. 16, ал. 2 от Закона за 
противодействие на корупцията и за отнемане 
на незаконно придобитото имущество и на 
длъжностите, които са пряко подчинени на 
председателя;
12. организира, координира и контролира 
дейностите по оценяване изпълнението на 
длъжностите на служителите в администра-
цията;
13. организира, отговаря, координира и 
контролира дейността по стопанисването и 
управлението на ползвани за административни 
нужди недвижими имоти и движими вещи, 
предоставени на комисията;
14. организира, координира и контролира 
цялостната дейност по подготовката, отпечат-
ването и разпространяването на годишния 
доклад на комисията;
15. координира и контролира документо-
оборота, съхраняването на документите и 
другите носители на информация, както и 
предоставянето на публичната информация 
на гражданите, юридическите лица и държав-
ните органи, с изключение на документите и 
информацията, които са от компетентността 
на органите по чл. 16, ал. 2 от Закона за про-
тиводействие на корупцията и за отнемане на 
незаконно придобитото имущество;
16. подписва изходящата кореспонденция 
на комисията, която не е във връзка с обра-
зувани производства по смисъла на Закона за 
противодействие на корупцията и за отнемане 
на незаконно придобитото имущество;
17. изпълнява и други дейности, възложени 
от председателя и комисията.
(2) При отсъствие на главния секретар той 
се замества от служител от администраци-
ята, определен със заповед на председателя 
на комисията.
Раздел III
Звено за вътрешен одит
Чл. 18. (1) Звеното за вътрешен одит е на 
пряко подчинение на председателя на коми-
сията и осъществява вътрешен одит по Закона 
за вътрешния одит в публичния сектор. 
(2) Звеното по ал. 1 осъществява дейност-
та по вътрешен одит на всички структури, 
програми, дейности и процеси в комисията. 
(3) Звеното за вътрешен одит докладва 
резултатите от дейността си директно на 
председателя на комисията. 
(4) Звеното за вътрешен одит: 
1. планира, извършва и докладва дейността 
по вътрешен одит в съответствие с изисква-
нията на Закона за вътрешния одит в пуб-
личния сектор, Международните стандарти 
за професионалната практика по вътрешен 
одит, Етичния кодекс на вътрешните одито-
ри, статута на вътрешния одит и утвърдената 
от министъра на финансите методология за 
вътрешен одит в публичния сектор; 
2. изготвя на базата на оценка на риска 
тригодишен стратегически план и годишен 
план за дейността си, които се утвърждават 
от председателя; 
3. изготвя одитен план за всеки одитен 
ангажимент, който съдържа обхват, цели, 
времетраене и разпределение на ресурсите 
за изпълнение на ангажимента; 
4. представя на председателя на комисията 
независима и обективна оценка за състояни-
ето на одитираните системи за финансово 
управление и контрол; 
5. оценява процесите за идентифициране, 
оценяване и управление на риска, въведени 
в комисията; 
6. проверява и оценява: съответствието на 
дейностите със законодателството, вътрешните 
актове и договори; надеждността и всеобхват-
ността на финансовата и оперативната инфор-
мация; създадената организация по опазване 
на активите и информацията; ефективността, 
ефикасността и икономичността на дейно- 
стите; изпълнението на задачите, договорите, 
поетите ангажименти и постигането на целите; 
7. консултира председателя на комисията 
по негово искане, като дава съвети, мнение, 
обучение и други, с цел подобряване на про-
цесите на управление на риска и контрола; 
8. докладва и обсъжда с председателя на 
комисията и с ръководителите на структурите, 
чиято дейност е одитирана, резултатите от 
всеки извършен одитен ангажимент и пред-
ставя одитен доклад; 
9. дава препоръки в одитните доклади за 
подобряване на адекватността и ефективността 
на системите за финансово управление и кон-
трол, подпомага председателя при изготвянето 
на план за действие и извършва проверки за 
проследяване изпълнението на препоръките; 
10. координира взаимодействието с външ-
ните одитори;
11. изготвя и представя на председателя 
на комисията годишен доклад за дейността 
по вътрешен одит в съответствие с чл. 40 от 
Закона за вътрешния одит в публичния сектор.
(5) За вътрешни одитори в звеното за 
вътрешен одит се назначават лица с висше 
юридическо или икономическо образование, 
притежаващи образователно-квалификацион-
на степен „магистър“ или „бакалавър“.
Чл. 19. Всички доклади от извършени 
одити, включително и от външни одитори, 
се предоставят на комисията за информация.
Раздел IV
Финансово управление и контрол
Чл. 20. (1) Финансовият контрольор е на пря-
ко подчинение на председателя на комисията.